ימית סול

ימית סול (נולדה ב-1 בינואר 1982, ו' בטבת ה'תשמ"ב) היא שחקנית, מנחת טלוויזיה, תסריטאית, דוגמנית ופסיכולוגית ישראלית.

==ביוגרפיה==
נולדה בשם ימית סויסה בחיפה. אמה היא גננת ואביה קבלן בניין. כאשר הייתה בת שנתיים עברה יחד עם משפחתה להתגורר במבשרת ציון, ולמדה בתיכון הראל שביישוב.

== כפסיכולוגית ==
ב-2015 סיימה תואר שני בפסיכולוגיה קלינית באוניברסיטת חיפה. ויש לה גם תואר מומחה מטעם משרד הבריאות.<ref name=":0"></ref> היא פסיכולוגית קלינית ביחידה לילדים ונוער, בבית החולים שלוותה, ויש לה התמחות קלינית במחלקה לדיכאון ומשברי חיים ובמרפאת הגיל השלישי, בבית החולים שלוותה.<ref name=":0" /> טיפלה בין השאר במחלקת הנוער בבית החולים גהה וכיום במחלקה הפתוחה בשלוותה.<ref name=":0" />

כותבת עבודת דוקטורט בפסיכולוגיה קלינית באוניברסיטת חיפה, בנושא: איתור ומניעה מוקדמים בסכיזופרניה והפרעות פסיכוטיות.<ref name=":0" />

== כדוגמנית ==
סול התפרסמה בתחילה כדוגמנית, כשהתגלתה לראשונה בגיל 15 על ידי סוכנות הדוגמנות "אימאג'". בהמשך הגיעה למקום השלישי בתחרות היופי "סופר מודל 1997". דגמנה במשך שנים למותגים שונים, בהם "אירוקה", "לוי'ס", "ביאנקו", "מסטיק מאסט" ו"ד"ר פישר". בשנת 2008 דגמנה כפרזנטורית של חברת "בוניטה".

== כמנחה ==
בעקבות ההצלחה לה זכתה, בסוף שנות ה-90 הנחתה את תוכנית הנוער "יש בעיר מסיבה" לצד תומר יוסף, וכן גם שעשועון בשם "טוויפסי ברשת" ששודר בערוץ 2.

ב-2008 הנחתה לצידו של אורי גוטליב את התוכנית "חדשות מפתיעות" והנחתה בערוץ ניקלודאון.

ב-2009 הנחתה לצד אמיר פיי גוטמן בערוץ 24.

בשנת 2010 הנחתה את התוכנית "קן הקוקייה" בפייסבוק ובטלפונים הניידים של סלקום. באותה השנה הנחתה למשך עונה אחת רצועת שידור נלוות לצד ארז טל, "אל תפיל את המיליון - אצלך בסלון" במסגרת התוכנית "אל תפיל את המיליון" בערוץ 2 בזכיינית קשת. כמו כן באותה השנה הגישה לצידה של ליאור כהן את פרס ״מצחיקן השנה״ בטקס נבחרי הילדים של ערוץ הילדים.<ref></ref>

בשנת 2012 הגישה את התוכנית "שישי עד הגג" בערוץ 2, לצידן של אילנית לוי ואילנה ברקוביץ'.

בשנת 2015 הגישה את פרס ״זמר השנה״ לצידה של מי-רן מנקס בטקס נבחרי הילדים של ערוץ הילדים.<ref> </ref>

בשנים 2017–2018 הנחתה באופן זמני את תוכנית הבוקר של ערוץ עשר - "בוקר אור", לצד אור הלר.

בשנת 2022 הגישה והנחתה את הפודקאסט ״לוקחים אוויר״ פודקאסט לחיים בריאים, מאוזנים, ושלווים יותר.<ref></ref>

== כשחקנית ==
==== בטלוויזיה ====
ב-1998 הופיעה בתור חגית שושני בעונה השלישית של הסדרה "קפה פריז" ב-HOT3. באותה השנה התארחה בתוכנית הראיונות שהנחה מני פאר שנקראת "אצל מני".<ref> </ref>

ב-2001 השתתפה בתפקיד אורח בסדרה "שוטטות" ששודרה בערוץ 2 תחת זכיינית השידור "רשת", גילמה את עצמה. באותה שנה שיחקה גם בסדרת הדרמה "ד.נ. גליל מערבי״ בתפקיד רותם.

בשנת 2002 שיחקה בסדרה "הערב הניצול" בתפקיד עלמה.

ב-2005 השתתפה בסרט הטלוויזיה "עכשיו או לעולם לא", בתור מזכירתו של בן-גוריון.

בשנים 2006–2015 שיחקה בתפקיד ראשי בסדרה הקומית "הפיג'מות" ששודרה בערוץ הילדים. סול גם כתבה חלק מהפרקים של הסדרה.

ב-2007 השתתפה בעונה הראשונה בסדרת הבת של "הפיג'מות", "קפה קר-סול" ששודרה בחברת HOT. בנוסף באותה השנה התארחה בסדרת הטלוויזיה ״אולי הפעם״ ששודרה ב־Yes גילמה את נירית.

בשנים 2007–2008 השתתפה סול בסדרה "הנפילים" ששודרה בערוץ הילדים של חברת Yes, שיחקה בתפקיד "המחשב" של החללית למשך שתי עונות.

בשנת 2011 השתתפה בתוכנית המערכונים "מטר שבעים" בערוץ 2, בה גילמה דמויות שונות. באותה שנה, השתתפה בתפקיד אורח בסדרה "מנדלבאום בלש פרטי" ששודרה בערוץ לוגי. באותה השנה גם התארחה בסדרה הקומית ״החברים של נאור״ ששודרה בערוץ 10.<ref></ref> בנוסף באותה השנה גם הייתה אמורה להשתתף בפסטיגל אך בעקבות עומס של פרויקטים נוספים ולו"ז צפוף נאלצה לבטל את השתתפותה.<ref> </ref>

בשנים 2011–2024 השתתפה בסדרה הקומית "סברי מרנן" בערוץ 2 תחת זכיינית השידור קשת ובהמשך בקשת 12. סול הייתה שותפה גם לכתיבה בסדרה זו.

בשנת 2012 "נמתחה" בתוכנית המתיחות "סתאאאם!" בערוץ הילדים.

ב-2013 השתתפה בעונה הרביעית של סדרת דרמת הנוער "השמיניה" ששודרה בערוץ הילדים. גילמה את דמותה של נעמה. באותה שנה השתתפה בתוכנית האירוח של שחר חסון "הפרעת קשב" ששודרה בערוץ הילדים.

בשנת 2014 כתבה ושיחקה בסדרה "משפחה שולטת" ששודרה בערוץ הילדים. גילמה את נשמה אלימלך. בנוסף באותה השנה גם הייתה אמורה להשתתף בפסטיגל היא חתמה על חוזה אך בעקבות כך שהיא הייתה בהריון והחזרות נפלו בתאריכים שהיא הייתה צריכה ללדת נאלצה לבטל את השתתפותה.<ref></ref>

בשנת 2015 התארחה בעונה הראשונה בסדרה של גורי אלפי שנקראת "היום בלילה עם גורי אלפי" ששודרה בערוץ 2 תחת הזכיינית קשת.<ref></ref> באותה השנה התארחה גם בתוכנית הסאטירית "גב האומה" ששודרה בערוץ 2.<ref> </ref>

בשנת 2016 התארחה בסדרה האינטרנטית שיצר ושיחק בה אסי ישראלוף שנקראת "המסע המופלא של איציק והייזנברג״ גילמה את ימית עין כחולה.<ref> </ref> באותה השנה כתבה והשתתפה בסרטון של מד"א ללימוד החייאה חדשני שנקרא ״דרמה בחתונה״.<ref> </ref> כמו כן באותה השנה גם השתתפה בסרטון שכתב וביים משה שפרינגר שנקרא ״האישה של טופסי״, גילמה את מלאך המוות.<ref> </ref>

בשנת 2017 השתתפה בתוכנית הקומית לנוער "המלאך השומר שלי" בתור אלוהים. באותה השנה השתתפה בקליפ של יהודית רביץ ואהובה עוזרי שנקרא ״האיש ההוא״.<ref> </ref>

בשנת 2020 השתתפה בסרטון שהועלה לערוץ היוטיוב של עודד פז בשם "הפיג'מות - איחוד בבידוד".<ref> </ref>

==== בקולנוע ====
ב-2005 קיבלה סול תפקיד בהפקה הוליוודית שצולמה בישראל, בשם "הר הזיתים", בבימויו של מיטש דייוויס, מעין גרסה מזרח-תיכונית בת זמננו לרומיאו ויוליה. בנוסף שיחקה בשנה זו בתפקיד משנה בסרט הטלוויזיה "עד מדינה" לצידם של אושרי כהן ושרון אלימלך, וכן שיחקה בתפקיד משנה בסרט הישראלי "שושלת שוורץ". באותה שנה שיחקה גם בסרט המלאכים של עומר" בתפקיד ריקי.

ב-2006 שיחקה בתפקיד משני בסרט הדרמה האמריקאי שעסק בקונפליקט הישראלי-פלסטיני בירושלים "A House Divided" (נקרא גם "Language of the Enemy"), וגילמה מלצרית ישראלית.

ב-2008 שיחקה בתפקיד זוטר בסרט הקומדיה האמריקאי "אל תתעסקו עם הזוהן" בכיכובו של אדם סנדלר, וצולם גם בישראל. באותה השנה שיחקה בסרט ״שלום ולהתראות״ גילמה אישה במלון.

ב-2015 שיחקה בסרט "מה כבר יכול לקרות?" בכיכובם של דובדבני וקובץ'.

== על הבמה ==
ב-2009 שיחקה בהצגת הילדים "עלי באבא וארבעים השודדים" שכתבה סמדר שיר שיחקה לצידם של יגאל עדיקא, רודריגו גונזלס, ג'קו אייזנברג, מיקי קם, ואורי גבריאל. בהצגה שרה את השיר ״תן לי עוד לילה״.<ref> </ref>

ב-2023 השתתפה במופע שהעלה עודד פז בשם "עודד פז והקסדות", עם שירים מהסדרה "הפיג'מות" בביצועים מחודשים של פז והרכב הקסדות.

== כתסריטאית ==
במקביל לקריירת ההנחיה והמשחק סול גם משמשת כיוצרת של סדרות טלוויזיה. בין הסדרות שהייתה שותפה לכתיבתן הן הסדרה הקומית "הפיג'מות", "סברי מרנן" ו"משפחה שולטת", בהן גם השתתפה.

==חיים אישיים==
בתחילת המאה ה-21 ניהלה מערכת יחסים במשך שנה עם השחקן טל מוסרי.<ref name=":1"></ref><ref></ref> ניהלה גם מערכת יחסים עם השחקן אילן רוזנפלד שאיתו שיחקה בסדרת הטלוויזיה ״הפיג'מות״.<ref name=":1" /><ref></ref>

בשנים 2002–2007 הייתה נשואה לאיש ההיי-טק אייל פלדמן.

ב-2012 נישאה בשנית לאדריכל ישראל נוטס, ולהם שלושה בנים. מתגוררת בשכונת כוכב הצפון שבצפון תל אביב.

התנדבה כחובשת של מגן דוד אדום.

בנובמבר 2017, סיפרה סול בתוכנית "שי בשידור" כי במהלך צילומים לסרט עם השחקן הצרפתי ז'ראר דפארדיה, האחרון תקף אותה מינית כאשר הכניס את ידו למכנסייה ולחש לה באוזן אמירות מיניות. בעקבות המקרה סול עזבה את סט הצילומים והתפטרה.

הייתה גם מדריכת ספינינג.<ref> </ref> <ref> </ref>

==קישורים חיצוניים==

* 
* שרון בן דוד, [https://atmag.co.il/אנשים/סלבס/ימי-ימית ימי ימית], באתר את, 4 בדצמבר 2007
* 
* 
* 
* 
* 
* 
* 
* [https://www.hebpsy.net/showprofile.asp?id=49421 ימית סול] - פרופיל אישי, באתר פסיכולוגיה עברית

==הערות שוליים==

קטגוריה:שחקניות קולנוע וטלוויזיה ישראליות
קטגוריה:פרזנטוריות ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:הפיג'מות
קטגוריה:מנחות טלוויזיה ישראליות
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:סגל רשת
קטגוריה:סברי מרנן: שחקנים
קטגוריה:בוגרי תיכון הראל (מבשרת ירושלים)
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:מנחים ישראלים
קטגוריה:משתתפות בתחרויות יופי מקומיות בישראל
קטגוריה:חיפה: אישים
קטגוריה:מבשרת ציון: אישים
קטגוריה:תל אביב-יפו: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982